Diari Oficial de la Generalitat Valenciana


Sumari del DOGV 1753, del 27-03-1992 (1992/824317)

DECRET 39/1992, de 16 de març, del Govern Valencià, pel qual es cedeix gratuïtament a l'Ajuntament de València la parcel.la de 2.097 m2 situada en el polígon Campanar de València, carrer Gregorio Gea, s/n.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/03/16/39/dof/vci/html**

### Dades del document

Número de DOGV
:   1753

Data del DOGV
:   27-03-1992

Secció del DOGV
:   DISPOSICIONS GENERALS

Número del document
:   1992/824317


Data del document
:   16-03-1992

Organisme emissor
:   Conselleria d'Economia i Hisenda

Tipus de document
:   Decret

Decret 39/1992, de 16 de març, del Govern Valencià, pel qual cedeix gratuïtament a l'Ajuntament de València la parcel·la de 2.097 m2, situada en el polígon Campanar de València, carrer Gregorio Gea, s/n.  
Mitjançant escriptura pública de reversió, de data 15 de desembre de 1987, autoritzada pel notari de València Sr. Antonio Beaus Codes, la Generalitat Valenciana adquirí uns terrenys situats a València, carrer Gregorio Gea, cantonada amb el carrer Ricardo Micó.  
Consta inscrita en el Registre de la Propietat de València núm. 5, al tom 61, llibre 169, foli 226, finca núm. 16.290.  
El Servei de Gestió Immobiliària, de la Conselleria d'Economia i Hisenda, sol·licità de l'Ajuntament de València llicència d'obres per a la construcció, sobre la parcel·la propietat de la Generalitat Valenciana, d'un edifici administratiu d'usos múltiples.  
Com a conseqüència de les prescripcions del Pla General d'Ordenació Urbana vigent, l'Ajuntament de València condiciona la concessió de la llicència a la cessió, per part de la Generalitat Valenciana, del 50% de la parcel·la urbanística sobre la qual es pretén construir. Aquesta parcel·la es troba afectada per l?estudi de detall aprovat per l'Ajuntament de València mitjançant acord plenari de data 30 de novembre de 1989.  
En virtut del que estableixen els articles 41 i següents de la Llei de Patrimoni de la Generalitat Valenciana, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 16 de març de 1992,  
DECRETE  
Article primer  
La cessió gratuïta a l'Ajuntament de València de la propietat dels terrenys següents:  
Parcel·la de 2.097 m2 de superfície; situada en el polígon Campanar de València, carrer Gregorio Gea, s/n, que confronta: al nord-oest, en una línia de 42,70 m, amb el carrer Gregorio Gea; sud-oest, en una línia de 41 m, amb parcel·la propietat de la Generalitat Valenciana; sud-est, en línia de 35 m, amb vials propietat de la Generalitat Valenciana i, en una longitud de 16 m, amb la parcel·la 2 del sector D del polígon; nord-est, en línia de 41,5 m, amb Església de Sant Joan Bosco.  
Article segon  
Aquesta cessió s'efectua amb l?única finalitat de complir el règim de cessions obligatòries que, per raó d'urbanisme, estableix el Pla General d'Ordenació Urbana de València i l'estudi de detall aprovat per acord plenari de l'Ajuntament de València de data 30 de novembre de 1989.  
En conseqüència, aquesta cessió es condiciona al fet que l'Ajuntament de València concedesca la corresponent llicència d'obres per a la construcció, per la Generalitat Valenciana, d'un edifici administratiu en el carrer Gregorio Gea, cantonada amb el carrer Ricardo Micó, d?acord amb l?estudi de detall promogut per la Generalitat Valenciana en el c/ Ricardo Micó cantonada amb el c/ Gregorio Gea, aprovat inicialment pel ple de l'ajuntament en sessió de 30 de novembre de 1989 i definitivament pel ple de l'ajuntament en sessió de 8 de març de 1990, i amb la documentació adjuntada a la sol·licitud de llicència d'obres de nova planta i documentació complementària de 3 de març, 8 de maig i 19 de juny de 1990, 6 d'agost de 1991 i 21 de gener de 1992 i informes municipals de 17 i 24 d'octubre de 1991 de Gestió Urbanística (Sistemes d'Actuació I), d'agost de 1990 de l?Oficina Tècnica de Llicències 1 i 12 de febrer de 1992 del Servei de Prevenció d'Incendis, i més documentació corresponent al núm. D'expedient municipal 2833/1-90.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 16 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI